Jøssund Glassverk

Jøssund Glassverk var et glassverk som ble forsøkt etablert i Flatanger i Trøndelag i 1854, men driften kom aldri i gang. 

Den 1. mai 1854 ble det etablert et interessentskap som skulle bygge opp og drive det nye glassverket som fikk navnet «Jøssund Glasværk». Interessentskapets verksforvalter J. Dedichen undertegnet 26. mai 1854 en bygselkontrakt med tre jordeiere i Jøssund om et større areal der det skulle anlegges glassverk – smeltehytte og andre driftsbygninger. Interesseselskapet gikk tom for penger før verket kom i drift. Den 13. april 1855 ble verket – omtalt som «Den nordiske vulkan» – annonsert til salgs. Utstyr i smeltehytta og råvarer ble i 1857/1858 solgt til Nils Bjørum, som i 1873 etablerte Bjørums glassverk. Imidlertid gikk råvarer og annet – trevarer, pipeleire, kalk, tangaske, spikere m.m. – som etter alt å dømme fulgte med da Bjørum overtok Jøssund Glassverk, sannsynligvis tapt i brannen i Namsos i 1872.

Jøssund var det fjerde av i alt seks glassverk som ble etablert i Namdalen på 1800-tallet. Det lengstlevende var Åsnes Glassverk (1813–1881).

 Referanser 

Kategori:Norske glassverk
Kategori:Flatanger
Kategori:Selskaper etablert i 1854
Kategori:1854 i Norge